
Выходит в каждый четверг, 


Німеччина заняла Австрию. 


Недавно, бо в попередном числі, писали 
мы о том, же Австрия задержує свою держа. 
вну независимость й же той єй независимости 
буде в разі потребы боронити Франция. 

От того часу, як тото публично заявил 
австрийскый канцлєр Шушниг, минул ледзо 
тыждень, а уж положенє змінило ся цілкови 
то. Гитлер, по бесіді Шушнига, переконал ся, 
же Австрия-сама-не-захоче_ згодити ся на 


_ прилучене до Німеччины и штобы тото пере: ` 


провадити, приказал своим войскам машеро- 
вати на Відень. Армия німецка заняла Ав- 
стрию и выбрано нове правительство, зложе- 
не со сторонников Гитлера. О самом Шушнигі 
ходят розмаиты слухы. Сут аж и такы, же 
Шушнига убито, инши поголоскы подают, 
же збіжал он до Чехословакии, або до Вен- 
грии, а ище инши говорят, о том, же жиє во 
Відні, во власном домі, под надзором німец- 
кых войск, котры его арестовали. 

Так, чи иначе, бывший австрийскый кан- 
цлер Шушниг, як также и презыдент Австрии, 
Микляс, не мают уж нич до сказаня, бо во Ві- 
дні и в цой Австрии рядит Гитлер. Австрия 
стратила свою независимость и стала ся про- 
винциом державы німецкой. 


Цілый світ єст заскоченый тым смілым 
поступком Гитлєра, котрый не робит собі нич 
ани с Лигы Народов, ани с протестов Фран- 
ции и Англии, ани с вытыченых по войні гра- 
ниц меже державами. Треба признати, же Ги- 
тлер” добре доберат час на переведенє своих 
плянов. Як перед двома роками выкористал 
он удобный момент политычного ослабленя 
Франции и занял приренскый край, так и те- 
пер не оминул выкористати случая, коли 
Франция мала свои политычны клопоты с вы- 
бором нового правительства и коли положе- 
не инших держав было в загалі таке, же о ору- 
жном спротиві не могло быти бесіды. 

Через прилученє Австрии стає ся Німеч- 
чина незвычайно сильном державом, угрожа- 
ючом ровновазі в Европі. Доціняют тот факт 
инши державы, а особенно тоты, котры стали 
ся тепер єй сусідами. Тревога повстала в пер- 
шой мірі в Чехословакии, котрой полночну 
часть окружат тепер с двох стран держава 
німецка. Если Гитлєр под предлбгом нацио- 
нального единства не побоял ся заняти цілой 


Австрии и позбавити ю политычной независи- 
мости, то може легко случити ся, што в єго 
калєндарі дальших плянов єст выписана уж 
дата прилученя до Німеччины тых німцов, 
котры жиют в ческых Судетах, а єст их там 
около 4 милионы. Чи ніт в єго калєндарі и ин- 
ших дат, означаючих захват другых терыто- 
рии сусідам, не знати, бо на разі Гитлєр не 
здражат ся с дальшима плянами, але по нем 
можна ся всього сподівати, бо ест то человік 
сильный, свідомый своих цілей и стремлячий 

ТАРААР УСАЛ арР 


упорно до зреалізованя своих плянов отбу- 
довы могучой Німеччины, котра має давати 
приказы цілому світу. Німеччина переживат 
под Гитлєром часы великого розвитя и світ- 
лой могучости. Перед ним корят ся такы дер- 
жави, як Англия и Франция и уступают єму 
на разі. Як долго буде продолжати ся таке по- 
ложене, не можна предвидіти. В каждом разі 
Англия, Франция, а также Америка, перезна- 
чают величезны сумы на довооружене. С то- 
го можна снути здогады, же коли тоты дер- 
жавы, як Англия и Франция и уступают єму 
они Німеччині в больше рішительной формі. 


Зміны на карті Европы через прилученє 
Австрии до Німеччины. 


Німеччниа через прилученє Австрии змі- 
нила своє місце в скалі світовой. 

Дотепер пространство Німеччины выно: 
сило 471 тыс. км’, а тепер увеличило ся о 84 
тысячи км. кв, и выносит 555 тысяч кильоме- 
тров квадратовых. Німеччина занимат отже 
друге місце в Европі по европейской Росии, 
выпереджаючи Францию с ей 551 тысячами 
кильометров квадр. пространства. 

Поверхня цілой Европи выносит 
тисячы КМ. КВ. 


11,423 


Населене. 


Дотепер Німеччина мала 67 милионов 
330 тысяч людей, а Австрин — 6 милионов 800 
тысяч. Тепер Німеччина буде числити 74 ми- 
лионы 130 тысяч населеня. 

Европа має 594 милионы людей, отже на- 
селенє Німеччины єст семом частю населеня 
цілой Европы. Німеччина и ту занимат друге 
місце в Европі, бо перевысшат ю лем Росия. 


Гитлєровскы власти арестовали в Австрии масу людей. 


Перши дні гитлеровского панованя в Ав- 
стрии перешли под знаком террору. Велике 
вражене выкликала вість о том, же арестова- 
но много высших духовных австрийскых, а 
меже нима кардынала Відня Иннитцера. Аре- 
стованый ест также бывший вицеминистер за- 
граничных справ др. Шмидт и инши. 

Як доносят с Зальцбурга, велике враженє 
серед католицкого населеня выкликал арест 
74-літного архиепископа Зальцбурга, Д-ра 
Жигмунта Вайтца. Он тішит ся великом попу- 
лярностю серед вірных и єст знаный со своих 
выступлень против национальным 
там. 


социялисе 


Десяткы тысяч сторонников „Патриотыч- 
ного фронта“ усунено с посад, а кто мог, збі- 


жал за границу. Усунено тысячи желізнодо- 
рожных урядников. 

Террор досягнул и социялистов. В ко- 
пальні соли в Зальцбургу розстріляно 60 ро- 
ботников (социялистов). 


ОИ ЗАРИ Реутте очалар 


Ось Рим — Берлин слабне. Помимо при- 
язни меже Німеччином и Италиом, ось Рим — 
Берлин слабне по прилученю Австрии до Ні- 
меччины. Тепер обі тоты державы сусідуют с 
собом и кость незгоды лежит в Тыролі, где 
населене ест мішане, зложене с німцов и ита- 
лиянов. Италия гнобит німцов, якы жиют в 
италиянской части Тыроля, а на тото не по- 
зволит Гитлєр и ту може закончити ся згода 
меже Муссолиним и Гитлєром. 


Стр. 2. 


Е НО" 


(мертный засуд на Рыкова и товаришей. 


Процес в Москві закончил ся. Больша 
часть оскарженых, як то зрештом не трудно 
было предвидіти, была засуджена на кару 
смерти. Формально єст всьо в найлучшом по- 
рядку, бо оскаржены признали ся до всіх зло- 
чинов, якы им роблено. 

Они сами потвердили, же сут шпьонами 
на услугах чужих держав, шкодниками, ды: 
версантами и здрадниками своєй отчины. От- 
же, што мал суд зробити? Треба было вымі- 
рити им найвысшу кару, то ест кару смерти, 
тым больше, же и публична опиния, т. є. га: 
зеты и собраня роботников, домагали ся та- 
кой кары для тых „бандытов“. 

Оден Крестинскый пробовал першого дня 
не признати ся, але через одну ноч покаял ся 
и на другый день співал уж як с нут о своих 
преступленях и сам признавал, же заслужил 
на кару смерти. С того видно, же в Совітах 
смерть сама не ест так страшна, а страшны сут 
мукы, якы задае ся тым людям, котрых хоче 
ся позбыти, а котры пробуют боронити свое- 
го житя. О тых муках оповідат професор ні- 
мен Ебергард Шитц, котрому чудом удало ся 
выдерти с преділов „большевицкого раю“. 
Он просідил в совітскых крыминалах долгый 
час и тепер вернул до Німеччины. Оповідат он, 
же там каждому арестованому дає ся до под- 


писаня готовый уже протокол, в котром ест 
написане, же оскарженый признає ся до каж- 
дой зашмаряной ему провины. Кто не хоче 
подписати такого протокола, того бют гумо- 
выма палками, або и ногами от кресла и дер- 
жат так долго без ідла, спаня и питя, аж под- 
пише всьо, чого от него жадают. 

Знаючи о том, не будеме счудованы, же 
и Крестинскый по одной горячой ночи приз- 
нал ся до всього, хоц знал, же жде его за то- 
то кара смерти. 

В послідном процесі были засуджены на 
кару смерти: 1) Бухарин, Рыков, Ягода, Крес- 
тинскый, Розенгольц, Ивинов, Чернов, Зуба- 
рев, Шарангович, Грынко, Желенскый, Ходжа- 
єв, Икрамов, Буланов, Максимов - Диковскый, 
Кручков, Др. Левин и Козаков. Кром! того 
засуджено на кару вязницы: Раковского на 20 
літ, Бессонова на 15 мт и професора Плетне- 
ва на 25 літ. Маєток всіх засудженых сконфи- 
сковано. 

Презыдия верховного Совіта СССР. от- 
шмарила просьбу засудженых о помиловане, 
в виду чого вырок выконано. 


В официяльном комунікаті ніт назвиска 
Розенгольца. С того слідує додумовати ся, же 
або он не робил просьбы о помиловане, або 
тыж, што єго помиловано. 


Кухар, котрый може варити лем труючи стравы. 


Головным режисером всіх процесов в Со- 
вітах ест напевно Сталин. Ктож то ест тот че- 
ловік, котрый сум подчинити собі населене 
цілой Росии и рядит в ней безподільно, высы- 
лаючи всіх своих правдивых и мнимых про- 
тивников: на другый світ? 

Єст ним человк сильный направду як 
сталь. Хоц не має он достаточного образова- 
ня, покрыват недостаткы увагом, точностю, 
подозрітельностю и спрытом. Єст притом от- 
важный, амбитный, талантливый и уміючий 
нашмаряти другым свою волю. Тоты свойства 
выдвигнули єго на так высоке становиско, о 
яком он сам в початках ани не думал. 

В р. 1917. Сталин был совсем малым чло- 
вечком. Жил на провинции и думал о том, як 
бы достати ся до Москвы. В р. 1918. почал пи- 
сати в „Правді“. Єго артыкулы звернули на 
него увагу Ленина, котрый почал цінити его 
отвагу, спрыт и силу. Але Ленин познал ся на 
нем скоро и не довірял єму. 


Коли Зиновев поставил внесене, штобы 
Сталина зробити генеральным секретарем 
большевицкой партии, Ленин не згодил ся по- 
чатково на тото и сказал: — не мам до него 
довіря. Уважам Сталина за кухара, котрый 
буде варити самы труючи стравы. , 

В своєм тестаменті Лєнин радит усунути 
Сталина со становиска секретара, але Зино- 
вєв, Каменев, Рыков и другы вірят в Сталина 
и поддержуют єго. Тепер Сталин отвдячил ся 
им, бо приказал их вымордовати. 

Позбыват ся всіх старых, заслуженых 
большевиков, с котрыма давнійше сотрудни- 
чал и котры выдвигнули его на передове ста- 
новиско. Хоче остати сам, штобы не мати ни: 
якого противника. Але незадоволене против 
нему росне с каждым новым процесом. Того 
невдоволеня не здавит уж. жаден процес, а- 
ни Г. П. У. Процесы тоты сут етапами конаня 
самого Сталина, котрый згыне от того, чим 
ціле жите воювал. 


АРИР РРР РАЕМ И пиртч ар ораса РЧА ООСАР А ЧАРЕ ЖЕТ кат 
Ревизия у маршала Блюхера. 


В звязи с пропесом Рыкова. Бухарина ~ 
тов. в Москві говорят упорно о том, што в 
найблизшом час! має быти уничтоженый мар- 
шал Блюхер, котрого здемасковано яко про- 
тивника Сталина. 

Недавно, высланы через Ежова урядникы 
Г. П. У. перевели ревизию в кватер! маршала 
Блюхера в Хаборовску. Они показали мар- 
шалу приказ переведеня ревизии подписаный 
через самого Сталина. Агенты Г. П. У. по пе- 
реведеню ревизии, забрали гдеякы докумен- 
ты и вернули до Москвы. 

Велику сенсацию выклакала вість о том, 
же арестовано в Хабаровску генерального се- 
кретара комунистычной партии на Далеком 
Всході, Варейкиса. Ест то перший случай аре- 
штованя близкого приятеля маршала Блюхе- 
ра через Г. П. У. Дотепер люде, стоячи вокруг 
Блюхера были поза всякыма подозр!нями и 
не было силы, котра бы могла против ним 


выступити. Варейкиса арештовано :за-поддер:- 
живане сношень с Рыковым и Бухарином, а 
также за шпьонство в користь Японии. 

В Москві арестуют дальше стороников 
Троцкого, Бухарина и вах, кого подозріва- 
ют, же выступат против Сталина. Чи однак 
потрафят всіх арестовати? Здае ся, же ні, бо 
против Сталина звертают ся уж всі. Дост ма- 
ют уж пролятой кырви, дост жертв кровожад- 
ного деспота. Наконец може прийти черга и 
на него. 


Мают перенести столицу с Берлина до 
Мюнхена в Баварии. В политычных німецкых 
кругах обігают поголоскы, же Гитлер хоче 
оголосити нову констытуцию для новой Н!- 
меччины и перенести столицу с Берлина до 
Мюнхена в Баварии. 


Ч. 11. (195) 


Новый процес в Москві. 


Ледво закончил ся процес Рыкова и тов 
а уж Вышинскый приготовлят новый акт ос- 
карженя против парунадцетьом совітскым до- 
стойникам. 

Новых оскарженых мае быти 23-ох, серед 
них мают найти ся бывши консул! совітскы в 
Токио; Варшаві, Гельсинках, Букарешті и Та- 
лині. 

Але ище перед тым процесом має отбыти 
ся процес против вождам: червоной армии, 
меже иншима, против генералови Дыбєнкі. 
Не ест выключене, же его долю поділят Воро- 
шилов, Блюхер, Будєнный и инши, о котрых 
бесідує ся чимраз частійше, же сут врагами и 
шкодниками народа. 


Дайме опеку малым дітям. 


В зимі мати опекує ся дітьми и учит их. 
Але як прийде яр і літо и роботы в поли, ді- 
ти остают без присмотра и опекы и проводят 
час, як сами уміют. Таке оставляне дітей без 
догляду отбиват ся зле на выхованю дітей: 
Они учат ся нераз бридкых слов и наберают 
бридкых навычок. А и не одно несчасте и ка- 
ліцтво дітей повстало от того, же оставлено 
діти дома без присмотра. 

Штобы того всього уникнути треба за- 
кладати то селах дітячи садкы. Дітячима сад- 
ками называме своєго рода школу для малых 
дітей от 3—7 літ. Не єст то властиво школа, 
бо там не учат читати, писати и раховати. 
Єст то радше выховавчий заклад, до котрого 
приходят діти рано и остают в нем аж до ве- 
чера. Через цілый тот час бавят ся они, співа- 
ют у учат ся вершиков под руководством вы- 
нанятой на тоту ціль учителькы. Учителька 
ўважат енттобвР ТЯМ не етано енче того; 
штобы они бавили ся красно, штобы были чи- 
сто вымыты и красно учесаны. ; 

На полуденок могут діти вертати домю, 
або тыж остают в дітячом садку цілый день. 
В том другом случаю потреба вынаняти кро- 
мі учителькы ище кухарку, котра буде дба- 
ти, штобы діти о своем часі достали істи. 

В садку том учат ся діти также молитвы 
и проводят час под каждым взглядом корист- 
но для себе и для родичей. Невеликый выда- 
ток, якый родичи мусят понести, штобы опла- 
тити поміщенє и учительку, напевно зверне 
ся, бо мати, не маючи на голові дітей, потра- 
фит ліпше допильновати господарства и зро- 
бит значно больше як при дітях, до котрых 
треба ся все от роботы отрывати. 

В слідуючом числі напишу, як треба ся 
взяти до заложеня дітячого садка, а тымча 
сом мамы надумайте ся добре над том, важ: 
ном для вас справом. 


ОРЕГОН С а а газраасаа занта 

Втічут с Австрии: Вдова по убитом перед 
пару літами через гитлєровцов австрийском 
канцлєрі Дольфусі хотіла перед пару днями 
достати ся до Чехословакии. На границі ав- 
стрийско - ческой задержано ю разом с трои- 
ма дітьми, с котрых найстаршого сынка несли 
на ношах. В товаристві вдовы по б. канцлер! 
был францускый консуль, котрого интервен- 
ция уможливила ей утечи перед гитлеровца- 
ми. Ей сын зломил ногу на нартах и находил 
ся в санатории коло Відня. Коли гитлеровскы 
войска заняли Австрию, сказано п. Дольфус, 
же дальше не може там остати. 

Кром! ней выіхали до Чехословакии Ку- 
денгове Калєнджи, знаный пропагатор идеи 
паневропы, Цернато давный вицеминистер, 
Штоскингер давный министер, князь Левен- 
штейн и инши. 


Ч. 11. (195) 


Ц е Ао 


Час уж сіяти розсаду помидоров. 


По войні поширила ся сильно управа по- 
мидоров и чимраз больше людей плекат у се- 
бе тоту пожиточну и смачну. ярину. Помидо- 
ры вдают ся у нас добре и прото вартат их 
плекати. Овочи их сут смачны в суровом ста- 
ні и мают много кормовых складников, осо- 
бенно желіза. Помидоры дают ся легко пере- 
рабяти на сокы и повила на зиму, котры да: 
ют нам пак смачны поливкы и сосы. 

Але помидоры потребуют дост долгого 
часу вегетации и засаджены поздно не дозрі- 
вают на грядці, а дозрілы на окнах не мают 
уж того смаку. Вчасну розсаду можна собі са- 


мому выплекати. В той щли треба уж тепер 
посіяти насінє помидоров на розсаду. Кто має 
парник (инспект), тот робит тото в инспекті. 
Але можна обыйти ся и без парника и засіяти 
насінє помидоров в скриночках, штобы роз- 
сада росла в хыжі. Покаль не посходит, треба 
держати ю на пецу в теплі. Коли посходит, на- 
лежит скринку дати на выгляд до сонца. На 
грядку садит ся розсаду помидоров рідко, 
што 1 метер, або найменьше што 80 цм. Поми- 
доры роснут добре на людскых отходах, змі- 
шаных с торфом. 


——-——- 


Старайме ся ліпше гноити грунт. 


Праві на каждом кроці слышит ся у нас 
наріканя на слабы урожаи. Бідкаме, же бракує 
нам зерна и паши, але не стараме ся тому за- 
радити. Здає ся нам, же наш грунт ест так 
планный, же не даст ся с него нич больше вы- 
тягнути. Тымчасом в дійсности так не єст. Зе- 
мля у нас єст значно ліпша, як во всіх запад- 
ных краях, лем же там стоит высше рольна 
культура. Люде робят там больше головом, а 
мы лем руками и показує ся, же робота голо- 
вом дає ліпши результаты. В Голяндии и Да- 
нии с 1 гектара зберают около 30 сотн. зерна, 
в Англии и в Німеччині — перешло 21 сотна- 
ров, в Чехах — 17 сотнаров, а у нас и то на 
ровнинах, лем 9—10 сотн., отже меньше як 
половину того, што в Німеччині и Англии и 
1/3:часть тото, што в Дании и Голяндии. С то- 
го видно, же с грунту можна мати далеко 
больший хосен, лем треба знати коло него 
робити, треба уміти . вытягнути с него, .ко- 
ристь. Без наукы не потрафиме того зробити, 
бо если будеме так господарити, як родич и 
дідо, то буде ся нам и так як им родило. Што- 
бы вытягнути с него можливо найвысший хо- 
сен, мусиме конче познакомити ся со\способа- 
ми рациональной господаркы, доброй управы 


поля и рационального навоженя. Того всього 
можеме научити ся лем через читане добрых 
господарскых книжок и газет. Най никто на 
сел! не скаже, же ему наука ест непотребна, 
бо хлоп потребуе ей значно больше, як швец, 
кравец, коваль и инший ремесельник. 

Для старших можеме радити лем читане 
книжок, але молодши не повинни ся тым вдо- 
волити. Они повинни ся горнути масово до 
рольничих школ, штобы в них здобыти тео- 
рытычны и практычны відомости, як треба 
провадити сельске господарство. Аж втот- 
час, коли в каждом селі буде двох-трьох аб- 
сольвентов рольничих школ, коли тоты аб- 
сольвенты станут неяко инструкторами роль- 
ныма, поднесут ся наши села економично. 

Тымчасом можеме дати лем одну раду. 
Дбайме о тото, штобы мати як найбольше 
стаєнного навозу, старайме ся, штобы тот на- 
воз не высох ани не спарил ся занадто (не пе- 
регоріл), не марнуйме гнояницы, але робме на 
ню особны ямы, где бы она стеќала и не паро- 
вала, а уж поправит ся наша доля. Грунт зна- 
воженый лучше, зародит лучше. Лука, поля- 
на гнояницом, даст больше травы и тота тра- 
ва буде ліпша. 


оаленезаласраалаоаошва нањанг АОН 
Найтяжше о три злоты. 


Было то в одном селі. Але такы истории 
трафяют ся часто по наших селах. Сын ходил 
до школы и учил ся добре. Бракло однак гро- 
шей и сын не скончил школ. С1дит дома и при- 
глядат ся домашной біді. Має дост часу и на- 
думує ся, што бы дальше робити. Видит, же 
в селі позакладали склепы чужи. люде и добре 
ся им жиє. Хоче прото сам заложити склеп и 
сотворити для себе основы для дальшого жи- 
ту. Просит отже родичей, штобы єму допо- 
могли. Знає, же не мают грошей, але в селі 
єст каса, в котрой дали бы єму пожичку, як 
бы родичи ся о тото старали. Не иде тото лег- 
ко. Дост ся напросил и наплакал, аж наконец 
мати пошла до касы и довідала ся, же може 
достати векслеву пожичку, але .мусят на век- 
слі быти подписы трьох газдов. 


Зачали глядати ручителей и нашли. Зда- 
вало бы ся, же тепер не буде уж ниякой пере- 
шкоды. Тымчасом выпало иначе. Каса жадат, 
штобы заряд гмины дал писемне потвердже- 
нє, якый маєток мают стараючи ся о пожич- 
ку и за таке потверджене треба заплатити по 
одному злотому от одного, разом три злоты. 


Назначено день и ручителі пришли до ро: 
дичей стараючого ся о склеп сына, штобы ра: 
зом выбрати ся до уряду гминного. 


— Слухай ле мамо — гварит отец — 
маш там дашто? Бо видиш, треба людей по- 


шановати, бо так не гарді о ничом ити до 
войта. ; 

Нашла ся флящина и якаси перекуска, 'а 
при пугарку розвязали. ся и языкы. 

— Та оно бы вшитко было добре — рад- 
бым своей дтин! помочи — гварит отец — 
лем одна біда, же тота оплата в гмин! ест за 
высока. Дай чловече 3 злоты и не знащ, чи 
дашто с того буде. 

— Свята правда швагре — подхватил ру: 
читель Гриц, в нас то такы порядкы, же лем 
на каждом кроку старают ся здерти с хлопа 
скору. 

— Так, так, гварил кум Онуфрий, всяди 
робят хлопу трудности. Але бо то и не нам 
брати ся до склепов. От знате преця Дмитро- 
вого Осифа, порвал ся на склеп и долго в нем 
сіділ? Маєток потратил и мусіл склеп отступи- 
ти другому, а сам тепер бідує. Я, не то, же: 
бым был противный, але до склепу треба 
практыкы, бо то не штука на няня біду стяг. 
нути. 

— Добре гварите куме, сказал отец, я 
сам тото само все повтарям, але хлопчиско 
впер ся — склеп и склеп — а до того и бабу 
мі збунтувал и она также не дає мі спокою 
Але, але — ту звертат ся до жены — принес 
ле ище одну фляшечку, бо видиш, же добры 
люде ся посходили и штоси урадиме для на- 
шого хлопчиска. 


Стр. 3. 


Появилася на столі друга флящина, а с 
ньом перешла бесіда,на загальну хлопску бі- 
ду, на податкы, на брак паши и`т. д. Говорили 
уж тепер о вшитком, лем не о том, по што ся 
посходили. Гостинка потягла ся до поздной 
ночи и коли пак припомнули собі, же треба 
ити до гмины, было уж запоздно. 

А всьо через тоты три злоты, котры треба 
было заплатити в гмині. Правда, гостинка ко- 
штовала штоси с десят злотых и нич не зро- 
блено, але заощадили три злоты и сын сідит 
дальше дома. 


Историй такых єст много по наших селах. 
Были бы они смішны, як бы через них не тре- 
ба было плакати. Надумуючи ся над таком 
историом, приходит мимо волі на мысель, же 
родичи барз часто не розуміют своих обовяз- 
ков в виду дітей. Они не хотят отворити своим 
дітям дорогы до житя. Ховают діти и не жа- 
луют им, коли тоты діти женят ся. Втотчас, 
бер откаль хочеш, але гроши быти мусят. 
Треба преця и перед людьми показати ся, 
треба отже зробити „добре весілє“, треба 
сынови чи дівці и віно дати. И втотчас дают. 
Дают або гроши, котрых часто пожичают, 
або часть своєго грунту, через што ослабяют 
своє господарство. Втотчас ест, бо мусит бы: 
ти 

Але, як сый, або дочка хоче перед весі- 
лем обезпечити себе, як хоче он заложити со 
бі якыйси варстат або склеп, втотчас звычай- 
но сами родичи стают на перешкоді, Они не 
вірят, жебы молодый хлопец, неженатый в до- 
датку, мог дати собі в житю раду. 

Ту треба нам конче присмотріти ся, як 
жиют инши народы, хоц бы и жиды. Жид — 
отец дає уж малому сынови гроши до рук, 
штобы он научил ся нима обертати и звычай- 
но выходит на том добре. 


Мы также повинни так робити. Не на ве- 
сіле, не на малый ’грунтик: для дітей, ‘але на 
промысл и торговлю повинни давати родичи 
дітям гроши. Як уж нераз мы писали, наш на- 
род дає собі раду во всем. Наши люде не про- 
пали, выізджаючи до далекой Америкы, а 
многы с них там закладали склепы, „бучерні“ 
„сальоны“ и т. д. и. доробили ся на них маєт- 
ков. Нам не бракує таланту до торговл, а 
бракуе нам лем отвагы. На тоту отвагу муси- 
ме ся здобыти, если хочеме переняти в свои 
рукы торговлю и выдвигнути с біды наши се- 
ла. Мусиме конче зарызыковати 3 злоты, о ко- 
тры найтяжше! 


ОЗЕРЕ ааыа лавата дьо ВЫ ИЗО ЧЫНОАй 


Станиславов старат ся 
о латинске епископство. 


Архиепископ Львовскый латинского об- 
ряда др. Твардовскый принял делегацию О. 
З. Н. с предсідателем округа станиславовско- 
го во главі: Делегация именем населеня вое- 
водства станиславовского обряда латинского 
зложила мемориял о просила предприняти 
акцию у церковных и світскых властей в шли 
утвореня епископства 
Станиславові. 

Архиепископ принял делегацию добро- 
желательно и прирек ей доложити старань 
для осуществленя их. просьбы. 
ашаары ула 70. зы реза пе аатщещах Зее 

Чи дал ты уж жертву на Руску Бурсу 


обряда латинского в 


в Горлицах? Єсли ні, то зроб тото, як най- 


скорше!!! 


Стр. 4. 


Што чути всвітіи в краю 


Войсковы приготовленя в Чехословакии. 
Прилученє Азстрии до Німеччины подійство- 
вало на Чехословакию пригнобляючо. Кругы 
политычны, ‘може без основаня, боят ся о бу- 
дучность своєй державы. Пригнобленє взрос- 
ло ище больше по выголошеной через Герин- 
га бесіді в Берлині, котрой тон отчуто ту яко 
безпосередну угрозу. Успокоила тамтешны 
политычны кругы кус беда Гитлера, в кот- 
рой Гитлер заявил, што прилучене Австрии 
не може быти небезпечне для Чехословакии, 
однак помимо того генеральный ческый штаб 
выдал зарядженя, стремячи до вскршленя о- 
ружной силы. 


Кытайскый маршал Чанг-Кай-Шек хво- 
рый. Начальный вожд кытайскых войск, мар- 
шал Чанг-Кай-Шек ест тяжко хворый. Отно- 
вила ся єму рана, яку достал в часі прошлоро- 
чной револьты ген. Лиянга. Втотчас ранено 
Чанг-Кай-Шека и увязнено. 


Выбух углевого мілу в броварі. В одном 
бровар! в Ню-Йорку послідовал выбух углево- 
го мілу в котловні. Выбух был так сильный, 
же ушкодил около 100 домов; стоячих неда- 
леко. 4-ох роботников ест забитых, а 20-ох 
тяжко раненых. 


Выкрыте шпьонской аферы в Англии. В 
початках того місяца выкрыто в Англии нову 
шпьонску аферу. Арестовано властительку 
фрызыерского закладу, котра ест оскаржена 
о крадеж важных тайных докумонтов войско- 
ВЫХ. 

В час! ревизии асыстовал офицер мини- 
стерства войны. Потрафили выкрыти масу 
документов, относячих ся до широко розга- 
луженой шпьонской организации. 


Бандыцкый напад на почтовый транспорт. 
В середу вечером доконали бандыты смілого 
нападу на почтовый транспорт в Лиготі на те- 
рені Катовиц. В часі нападу убито стрілами 
полициянта Валаха, котрый ескортовал транс- 
порт и зрабовано 6.500 зл. За бандытами за- 
ряджено погоню. 

Выкрыте тайных горільнь в лимановском 
повіті. Державна полиция выкрыла в лиманов- 
ском повіті 4. тайны горільні, в котрых выра- 
бяно самогонку. Сконфисковано приряды до 
гнаня спирта и парунадцет литров готового 
уж спирта. 

Оден с властителей тайной горільні, ви- 
дячи надходячу полицию, хопил на плечи бу- 
тлю со спиртом и выбіжал задныма дверми в 
сторону ліса. Видячи, же женуть за ним поли- 
циянты и же не потрафит утечи, розбил бу- 
тлю со спиртом о дерево, штобы такым спо- 
собом позбыти ся річевых доказательств. 

Знищена половина кытайского войска, 
Японска агенция Домеи доносит, што японскы 
силы в полудневой части провинции Шанси 
идут вперед. Японцы твердят, што в полноч: 
ном Кытаю знищено уж половину войсковой 
кытайской силы. В послідном місяці кытайскы 
втраты мали выносити 100 тысяч людей. 


Познал перед смертю, же зле робил. Испа- 
нец Фернандо Еспинар был комунистом и на: 
чальником войсковой вязницы в Альмерии 
Он ненавиділ священников и власном руком 
выстрілял много духовных, як лем тоты на- 
шли ся в вязниці. Аж коли он тяжко захворил 
и чул, же буде жити уж недолго, отозвала ся 
в нем совість. Он почал молити ся цілыма 
днями и просил жену, штобы она покликала 
священника, бо он хоче ся выспов!дати. Же- 


ы. 
Отвіт. редактор: Гарас Громосяк в Крыниці, 


АЛЕМГЕ Т9" 

на ходила даремно цілый день, священника 
не нашла, бо всіх выстріляно. Тым засмутил 
ся сильно Еспинар и почал молити ся горячій- 
ше. Помер, мовлячи молитвы. 


Помер нартяр. Школяр с 5-ой клясы на- 
родной школы во Львові С. Стыран іздил на 
нартах по прильвовскых горбках и упал так 
несчастно, же вбил собі кыйок до ока. Хлоп- 
чину отвезли до шпиталя, где умер по киль- 
кох годинах. 


Килько золота мае Швайцария. Запас зо- 
лота и девиз в национальном банку Швайца- 
рии взрос до сумы 200 милионов швайцарскых 
франков. Має она тепер найбольший запас зо- 
лота, бо на одного жителя припадат 1.000 
швайцарскых франков, отже о половину боль :· 
ше як в Злученых Державах Полночной Аме- 
рыкы, где припадат на | человіка лем 500 
швайцарскых франков. До такого маєтку 
дошла гориста Швайцария через свою ощад- 
ность и господарность. 


Купуют стары передвоенны австрийскы 
гроши. Б Австрии ест окремый уряд, якый 
мае выкрывати всі фальшивы монеты и банк- 
ноты, якы появили ся в обігу. Недавно пові- 
домлено тот уряд, же на чорных віденскых 
биржах продают масово передвоєнны ав- 
стрийскы гроши. Тоты банкноты сут уж от- 
давна неважны, прото зродило ся подозріне, 
же гандляры уживают их до выробу фальши- 
вых грошей. 

В слідстві выявило ся, што всі австрий- 
скы банкноты вывозили спекулянты до го- 
ляндскых Индий. Полиция звернула ся до го- 
ляндской полиции в Батавли по информа- 
ЦИИ. 

Выявило ся, што в голяндскых Индиях, 
остало по сытовой войн! много австрийскых 
банкнотов и што нашол ся там оден спрытный 
спекулянт, котрый почал их продавати там: 
тешным людям (Маляям), якы вірили, што 
тоты образкы мают якыси чародійны свой- 
ства и могут выратовати от всякой біды и не- 
счастя. Голяндска полиция ствердила, што 
праві в каждой хаті висят на стінах австрий- 
скы банкноты и што тамтешне населене ест пе- 
реконане, што голова Фран-Осифа ест голо- 
вом якогоси могучого султана. 


Згоріла старинна церков, В селі Грабж- 
ной зборовского повіта згоріла старинна де- 
ревяна церков с ХМ. столітя, великой исто- 
рично - музейной вартости с цілым урядже- 
нем. Пожар повстал от незагашеной свічкы на 

престолі, от котрой запалилися паперовы кві- 
ты. Вартость самой церкви выносит около 
3.000 3л:, а згорівшого урядженя около 8.000 
зл. Однак далеку большу вартость представ: 
ляла она исторычно - музейну. 


Прилетіли уж птахы. С теплых. краев вер- 
нули уж дикы гуси, жайворонкы ., и. шпакы. 
Люде повідают, же ворожит тото скору вес- 
ну. Але пасічникы на Поморі запримітили, 
што пчолы вылітают. уж с улиев и облітуют 
пасіку. Має тото ворожити на морозы и сніг, 


Выгребли мур ложком и утекли с ареста. 
Володимір Романов и Стефан Сусь сідили в 
аресті в Винниках за крадеж. Мур в вязниці 
был негрубый и они ложками потрафили зро- 
бити в стіні таку дыру, што утекли. Тепер 
зловили их во Львові и осадили в Брыгидках. 


Мур там грубший и не так легко даст ся лож- 
ками выбрати. 


Крадут и безчестят небожчиков. Фран: 
цускы газеты доносят, же с собору в испан- 
ском місті Теруель выкрадено забальсамова- 
ну голову б. епископа Теруелю Мавроса, яку 
переховывали там от перешло 500 літ. 

По опанованю Теруелю через войска ге- 
нерала Франко, представител! духовенства 
ствердили, што червены выкрали голову. 


Небывалый силач. В одной шведской мі- 
сцевости жив б-літный хлопчик, обдареный 
незвычайном силом. Хлопец тот потрафит по- 
днести до горы одном руком тягарок 50 ки- 
льовый, а двома руками 90 кильо. Лікары выс- 
казали ся, же хлопец розвиват ся совсем нор- 
мально, лем же має незвычайно СИЛЬНО розви- 
нены мускулы. То буде даколи силач. 


МОЛОДЫЙ с добром практыком организатор- 
инструктор хора церковного и світского до- 


ЕЕ ЕЕ ЗЕ НЫ ВИ ЕЕ? АС 

брый режисер, руководитель культурно-прос- 

вітительного житя читальні глядат занятя. 
Условия по договору. 


Адрес: Крыжановскый Михаил, Бобрка 
почта Лобозев, пов. Леско, 


ЗСО КОАИРУЗАУ И ЗЕЧИИКАЬНИНЕ 
„РУСКЕ ПАЛОМНИЧЕСТВО” 


составлене Алексием Булка со Скварявы 
выдане в Коломыи в р. 1906. 


Писати до Админ. „ЛЕМКА”, Крыница 2. 

тел. 


ДОБРЫЙ ПРОЦЕНТ. 

Типография А. Гольдмана, во Львові, ул. Сикстуска Ч. 19. 


